એક ગૃહસ્થ ખૂબ સુખી હતા. એમને કોઈ વાતનું દુઃખ નહોતું. એમનું આયોજન એવું હતું કે એમની ગણતરી બહારની કોઈ બીના બને તેવું એ માનવા તૈયાર જ નહોતા. એક દિવસ એમણે પત્નીને પોતાના ઘરના નાનકડા મંદિરમાં ચોાધાર આંસુએ રડતી અને ભગવાનને જાતજાતની કાકલૂદી કરતી જોઈ! પોતાના સુખની જડબેસલાક વ્યવસ્થા કરીને જીવતા પતિને આંચકો લાગ્યો. એણે પત્નીને પૂછ્યુંઃ “મેં બધું જ વ્યવસ્થિત ગોઠવેલું છે. મારા ઘરમાં દુઃખની કોઈ વાછટ આવી શકે તેમ નથી. મેં અહીં મારા ઘરમાં આંસુ માટે મુદ્દલ જગ્યા રાખી જ નથી. પછી તમારાં આ આંસુ ક્યાંથી આવ્યાં? આ આંસુ શેના માટે છે?”